Diari Oficial de la Generalitat Valenciana


Sumari del DOGV 4882, del 12-11-2004 (2004/11709)

RESOLUCIÓ de 22 d'octubre de 2004, del director general d'Ensenyament, de la Conselleria de Cultura, Educació i Esport, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2004-2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4882

Data del DOGV
:   12-11-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/11795


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 22 d'octubre de 2004, del director general d'Ensenyament, de la Conselleria de Cultura, Educació i Esport, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Primària i Secundària Obligatòria per al curs 2004-2005. [2004/Q11106]
  
A fi d'atendre les necessitats de l'alumnat que requerix compensació educativa en el marc de la convocatòria establida per l'Orde de 4 de juliol de 2001 (DOGV de 17.07.2001), i de la Resolució de 14 de febrer de 2002 (DOGV núm. 4.199, de 27 de febrer de 2002), i en atenció a situacions excepcionals sobrevingudes, una vegada avaluada la documentació presentada i a proposta de les direccions territorials corresponents, fent ús de les atribucions que em conferixen la disposició final primera de la mencionada orde, resolc:
  
Primer
  
Declarar CAES la Secció de l'IES Figueras Pacheco denominada Els Reiests d'Alacant
  
Segon
  
Autoritzar amb caràcter extraordinari per al present curs 2004-2005, els programes dels centres que figuren en els annexos I i II de la present resolució.
  
Tercer
  
Concedir als citats centres els recursos materials que figuren així mateix en els annexos. Els dits recursos materials se sufragaran per als centres públics a càrrec del capítol II, programa 421.30, i per als centres privats concertats amb càrrec de la línia de subvenció T 007/2000 de la secció, Servici, i programa 09.70.707 697.30, respectivament, del pressupost de la Generalitat Valenciana per a l'exercici 2005. Els centres privats concertats justificaran la subvenció corresponent fins al 31 de maig de 2005 com a màxim.
  
Quart
  
Proposar a la Direcció General de Personal la concessió dels recursos humans, indicats en els annexos als corresponents centres, a fi de fer possible el desenrotllament dels programes autoritzats, i fer saber que, igual que en la Resolució de 21 de juliol de 2004, estos recursos són addicionals a aquells de què disposava el centre en el curs precedent.
  
Quint
  
Queden exclosos els centres que figuren en l'annex III de la present resolució per les raons indicades en cada cas.
  
De conformitat amb el que disposa els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que esgota la via administrativa, podrà ser recorregut potestativament, en reposició o be s'hi podrà interposar directament un recurs contenciós administratiu en els terminis i davant de l'òrgan que s'indica a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de la data següent a la de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.